Ηλυσιακός Αθλητικός Όμιλος

Ο **Ηλυσιακός Αθλητικός Όμιλος** είναι ελληνικό αθλητικό σωματείο το οποίο εδρεύει στου Ζωγράφου Αττικής και ιδρύθηκε το 1927. Στο λογότυπο του απεικονίζεται το κεφαλαίο γράμμα Ήτα (Η) του ελληνικού αλφαβήτου, ενώ τα χρώματα του είναι το κίτρινο και το μαύρο. Το βασικό τμήμα των δραστηριοτήτων του εδρεύει στα Ιλίσια και στο Γουδή του Δήμου Αθηναίων και κάποιες στο γειτονικό Ζωγράφου. Σήμερα διατηρεί τμήματα σε 8 ολυμπιακά αθλήματα: βόλεϊ, κολύμβηση, μπάσκετ, ξιφασκία, ποδόσφαιρο, πόλο, πυγμαχία και χειροσφαίριση.

Το πρώτο τμήμα του συλλόγου και μοναδικό για μια χρονική περίοδο ήταν το ποδοσφαιρικό, το οποίο μετράει 17 συμμετοχές στο πρωτάθλημα της Β' Εθνικής κατηγορίας, ωστόσο δεν κατάφερε ποτέ του να αγωνιστεί στην Α' Εθνική. Το τμήμα καλαθοσφαίρισης του Ηλυσιακού ξεκίνησε τη δραστηριότητά του το 1968 και αποτελεί το πιο επιτυχημένο τμήμα του συλλόγου καθώς μετράει 8 συμμετοχές στην Α1 Εθνική κατηγορία.

## Ιστορία
### Ίδρυση
Ιδρύθηκε κατά τη διάρκεια του Μεσοπολέμου και συγκεκριμένα το 1927, με τη δράση του *Ποδοσφαιρικού Ομίλου *«*Ηλυσ(σ)ιακός»* σε ανεπίσημο επίπεδο (δηλαδή, πριν την υποβολή καταστατικού στο Πρωτοδικείο Αθηνών) να έχει αρχίσει τουλάχιστον από το προηγούμενο έτος, σύμφωνα με αναφορές του τύπου της εποχής και άλλων πηγών. Διαθέτει αύξοντα αριθμό μητρώου στην Ε.Π.Ο. το 15, όντας το 15ο μέλος που εγγράφηκε σε αυτήν. Πρόγονός του υπήρξε η τοπική ομάδα της Δάφνης Ιλισσίων, με έδρα έναν ανοικτό χώρο 150 μέτρα από το σημερινό ξενοδοχείο Χίλτον, μεταξύ των οδών Χατζηγιάννη Μέξη, Ηριδανού και της λεωφόρου Βασιλίσσης Σοφίας. Ο Ηλυσιακός αξίζει να σημειωθεί ότι μετράει 17 συμμετοχές στο πρωτάθλημα της Β' Εθνικής κατηγορίας, ωστόσο δεν κατάφερε ποτέ του να αγωνιστεί στην Α' Εθνική.

Από τα επίσημα στοιχεία προκύπτει πως ο Ηλυσιακός, αντίθετα με ότι γενικά θεωρείται, έδρευε αρχικά *"παρά τη κοίτη Ιλισσού ποταμού"*, άρα στο κατώτερο τμήμα των Ιλισίων και όχι στα *Κουπόνια*, όπως ονομάζονταν παλαιότερα τα Άνω Ιλίσια. Κάλυπτε επίσης τους φιλάθλους μια ευρύτερης περιοχής της Αθήνας (Κέντρο, Αμπελόκηποι, Γουδή), αντί μίας ορισμένης μόνο συνοικίας. Το πρώτο του γήπεδο, όπου αγωνίστηκε έως και το 1951, βρισκόταν ανατολικά του ποταμού μεταξύ των οδών Αλκμάνος, Ποταμιάνου και Αντιμάχου, δίπλα στο σημείο που αργότερα ανεγέρθηκε το ξενοδοχείο Χόλιντεϊ Ινν (πλέον Κράουν Πλάζα).

### Ονομασία και σύμβολα
Η επινόηση της επωνυμίας αποδίδεται στο Μιχάλη Ξύδη, γνωστό ορειβάτη και πρωτεργάτη της ίδρυσης του συλλόγου. Σε αντίθεση με τα αναμενόμενα, η λέξη αρχίζει από **[[Ήτα]]** και δεν σχετίζεται με την περιοχή των **Ι**λισίων. Αναφέρεται πως έμπνευση του Ξύδη υπήρξαν τα Ηλύσια Πεδία, τόπος όπου σύμφωνα με την ελληνική μυθολογία αναπαύονταν οι ψυχές των γενναίων πολεμιστών και των ενάρετων. Την εποχή της ίδρυσης, το όνομα καταγράφεται ως *Ηλυ*'σσ**ιακός''.

Αρχικό έμβλημα για το σύλλογο αποτέλεσε ο ποδοσφαιριστής εν δράσει, για να αντικατασταθεί σύντομα με ένα δαφνοστεφανωμένο Ήτα, το οποίο έκτοτε καθιερώθηκε και διατηρείται αμετάβλητο. Επίσημα χρώματα είναι το [[κίτρινο]] και το [[μαύρο]].

== Τμήμα ποδοσφαίρου ανδρών ==


== Τμήμα καλαθοσφαίρισης ανδρών ==


== Τμήμα καλαθοσφαίρισης γυναικών ==
Στο παρελθόν ο Ηλυσιακός διατηρούσε γυναικείο τμήμα [[καλαθοσφαίριση]]ς το οποίο διαλύθηκε στα μέσα της δεκαετίας του 1990. Μερικές αθλήτριες της ομάδας κορασίδων συνέθεσαν τη νεοσύστατη ομάδα του [[Φιλαθλητικός Ο.Α. Ζωγράφου|Φιλαθλητικού Ζωγράφου]], που με τον τρόπο αυτό αποτελεί κατά κάποιο τρόπο το «διάδοχο» της ομάδας εκείνης.

== Τμήμα πετοσφαίρισης γυναικών ==
===Συμμετοχές στην κορυφαία Εθνική κατηγορία===
Ο Ηλυσιακός μετράει μέχρι σήμερα 7 συμμετοχές στα Κορυφαίο Εθνικό Πρωτάθλημα:
*
*[[Πρωτάθλημα Ελλάδας πετοσφαίρισης γυναικών|Α1 Εθνική Βόλλεϋ Λιγκ]] (7): [[Πρωτάθλημα πετοσφαίρισης Α1 εθνικής κατηγορίας γυναικών 1996-1997|1996-97]], [[Πρωτάθλημα πετοσφαίρισης Βόλεϊ Λιγκ γυναικών 2018-2019|2018-19]], [[Πρωτάθλημα πετοσφαίρισης Βόλεϊ Λιγκ γυναικών 2019-2020|2019-20]], [[Πρωτάθλημα πετοσφαίρισης Βόλεϊ Λιγκ γυναικών 2020-2021|2020-21]][[Πρωτάθλημα πετοσφαίρισης Βόλεϊ Λιγκ γυναικών 2021-2022|,2021-22]], [[Πρωτάθλημα πετοσφαίρισης Βόλεϊ Λιγκ γυναικών 2022-2023|2022-2023]],[[Πρωτάθλημα πετοσφαίρισης Βόλεϊ Λιγκ γυναικών 2023-2024|2023-2024]]

=== Ιστορική αναδρομή ===
Το τμήμα γυναικείας [[πετοσφαίριση]]ς του Ηλυσιακού ιδρύθηκε το χειμώνα του [[1983]], με πρωτοβουλία της Βούλας Σαρρή-Μέξη, που υπήρξε και η πρώτη προπονήτρια. Ως πρώτα προπονητήρια χρησιμοποιήθηκαν τα ανοικτά γήπεδα της Πανεπιστημιούπολης Ζωγράφου και της Αγίας Ελένης κοντά στο Νεκροταφείο.

==== Τοπικά Πρωταθλήματα ====
Ο Ηλυσιακός εντάχθηκε στη Γ' τοπική κατηγορία Ε.Σ.Π. Αττικής, όπου και παρέμεινε μέχρι το 1987, οπότε και λόγω αναδιάρθρωσης των κατηγοριών ανήλθε στη Β' Κατηγορία. Την επόμενη περίοδο, 1987-88, κατέλαβε τη 2<sup>η</sup> θέση της τελικής βαθμολογίας, με αποτέλεσμα να κερδίσει την άνοδό του στην Α' Κατηγορία. Στο επίπεδο αυτό παρέμεινε επί τέσσερις χρονιές, από το 1988 μέχρι το 1992, οπότε και μέσω διαδικασίας μπαράζ ανόδου εξασφάλισε τη συμμετοχή του στις Εθνικές Κατηγορίες. Προπονητής του συλλόγου την επιτυχημένη αυτή χρονιά - όπως και την επόμενη - ήταν ο Σταύρος Νάτσης.

==== Καθιέρωση στις Εθνικές Κατηγορίες ====
Το 1992-93, για δεύτερη συνεχόμενη χρονιά, ο Ηλυσιακός κατάφερε να ανέβει στην αμέσως υψηλότερη κατηγορία. Αξιοσημείωτα επρόκειτο για ομάδα με χαμηλό μέσω όρο ηλικίας και σχεδόν τα ίδια πρόσωπα αγωνίζονταν τόσο στο Πρωτάθλημα Γυναικών όσο και στο Πρωτάθλημα Νεανίδων. Η άνοδος από τη Β' Εθνική στην Α2 Εθνική εξασφαλίστηκε μέσω διαδικασίας μπαράζ που έλαβε χώρα στο [[Βόλος|Βόλο]].

Το έτος 1993-94 έφερε την απογοήτευση του υποβιβασμού στη Β' Εθνική, κάτι που όμως δεν κράτησε πολύ, καθώς το επόμενο καλοκαίρι, με το πέρας της περιόδου 1994-95, η ομάδα επέστρεψε στην Α2 Εθνική. Η επόμενη χρονιά, 1995-96, υπήρξε κομβική στην ιστορία του συλλόγου, ο οποίος αποδίδοντας εξαιρετικά κατέκτησε την κορυφή της τελικής βαθμολογίας, κάτι που επέτρεψε στο σύλλογο να αγωνιστεί την επόμενη περίοδο, 1996-97, στην προνομιούχο [[Πρωτάθλημα Ελλάδας πετοσφαίρισης γυναικών|Α1 Εθνική Κατηγορία]]. Οι αθλήτριες που πέτυχαν την άνοδο ήταν οι Μανωλά Νέλλη, Δρόσου Βίκυ, Δραγωμανίδου Δέσποινα, Κίκηρα Μαρία, Ζουπάνου Νατάσσα, Φιλιπποπούλου Ζωή, Παπαθανασίου Αλεξάνδρα, Κασούμη Φωτεινή, Καραγιαννίδη Μάλτα, Καραγιαννίδη Παναγιώτα, Κορολόγου Αγγελική, Μητσέλου Δέσποινα. Εδώ και πολλά χρόνια έφορος του τμήματος ήταν ο Μανώλης Μέξης και προπονητής ο Σταύρος Νάτσης.

Η μοναδική μέχρι σήμερα παρουσία του συλλόγου στην Α1 Εθνική καταγράφεται το [[Πρωτάθλημα πετοσφαίρισης Α1 εθνικής κατηγορίας γυναικών 1996-1997|1996-97]]. Αγωνιστικά η απόδοση του Ηλυσιακού κυμάνθηκε σε πολύ χαμηλά επίπεδα, με πολλές από τις αθλήτριες των προηγούμενων ετών να έχουν αποχωρήσει από την ενεργό δράση. Η ομάδα ολοκλήρωσε τις αγωνιστικές της υποχρεώσεις στη 12<sup>η</sup> και τελευταία θέση της τελικής βαθμολογίας, χωρίς να επιτύχει καμία νίκη. Φυσικό επακόλουθο ήταν και ο υποβιβασμός της. Οι αθλήτριες που συμμετείχαν στην ομάδα την περίοδο αυτή ήταν οι Μανωλά Νέλλη, Δρόσου Βίκυ, Δραγωμανίδου Δέσποινα, Καραγιαννίδη Μάλτα, Καραγιαννίδη Παναγιώτα, Φιλιπποπούλου Ζωή, Δήμου Ιωάννα, Κορολόγου Αγγελική, Μητσέλου Δέσποινα, Σοάρες Βερόνικα και Γιασεμίδου Μαρία.

==== Α2 Εθνική (2005 - 2018) ====
Το 2005 το γυναικείο τμήμα του Ηλυσιακού ανηλθε στην [[Α2 Εθνική πετοσφαίρισης γυναικών|Α2 Εθνική Κατηγορία]].

Την αγωνιστική περίοδο [[Πρωτάθλημα πετοσφαίρισης Α2 εθνικής κατηγορίας γυναικών 2009-2010|2009-10]] ο Ηλυσιακός τερμάτισε στη 2<sup>η</sup> θέση του Α' Ομίλου, χάνοντας εν τέλει την άνοδο στα τελικά των Play-Off από την [[ΑΕΚ (πετοσφαίριση γυναικών)|ΑΕΚ]] Την επόμενη χρονιά, [[Πρωτάθλημα πετοσφαίρισης Α2 εθνικής κατηγορίας γυναικών 2010-2011|2010-11]], ολοκλήρωσε τις αγωνιστικές του υποχρεώσεις στην 5<sup>η</sup> θέση, σε σύνολο 7 ομάδων, με αποτέλεσμα να παραμείνει στην κατηγορία. Την ίδια θέση κατέλαβε και στην κατάταξη της χρονιάς [[Πρωτάθλημα πετοσφαίρισης Α2 εθνικής κατηγορίας γυναικών 2011-2012|2011-12]], ωστόσο σε σύνολο 9 ομάδων.

Την αγωνιστική περίοδο [[Πρωτάθλημα πετοσφαίρισης Α2 εθνικής κατηγορίας γυναικών 2012-2013|2012-13]], πάντα στα πλαίσια του Α' Ομίλου της Α2 Εθνικής, ο Ηλυσιακός κατέλαβε τη 2<sup>η</sup> θέση του τελικού βαθμολογικού πίνακα.

**A1 Volleyleague (2018 - 2023)''' 

Η γυναικεία ομάδα βόλεϊ του ηλυσιακού ανέβηκε και αγωνίστηκε την περίοδο 2018-2019 στην Α1 εθνική κατηγορία  - έφορος τμήματος την Ελένη Θωμοπούλου. Εκτοτε για 6 συνεχόμενες χρονιές  αγωνίστηκε στην μεγαλύτερη κατηγορία στην Ελλάδα.   

Την αγωνιστική περίοδο 2023-2024 η γυναικεία ομάδα βόλεϊ του Ηλυσιακού έκανε ρεκόρ πόντων στην Α1 εθνική κατηγορία συγκεντρώνοντας συνολικά 25 βαθμούς, με συνολικά 9 νίκες. με έφορο τμήματος τον Χριστόφορο Κωνσταντινίδη. Την χρονιά αυτή έκανε την μεγαλύτερη νίκη στην ιστορία της κερδίζοντας τον Ολυμπιακό με 1-3 σετ εκτός έδρας.  

### Αξιομνημόνευτες πετοσφαιρίστριες
* Δέσποινα Δραγωμανίδου
* Βίκυ Δρόσου
* Νέλλη Μανωλά
* Δώρα Τρέκλα

### Τμήματα υποδομών
Η ομάδα των νεανίδων έχει κατακτήσει 3 πρωταθλήματα ΕΣΠΑΑΑ (2002, 2003, 2004) και τη 2η θέση της πανελλήνιας κατάταξης το 1993. Η ομάδα των κορασίδων έχει κατακτήσει 4 πρωταθλήματα ΕΣΠΑΑΑ (1991, 1995, 1996 και 2001). Η ομάδα των παγκορασίδων έχει κατακτήσει 1 πρωτάθλημα ΕΣΠΑΑ (1988), καθώς και την 1η θέση στο Πανελλήνιο Τουρνουά Παγκορασίδων το 1990.

## Τμήμα Χειροσφαίρισης

### Συμμετοχές σε Εθνικές κατηγορίες
Ο Ηλυσιακός μετράει μέχρι σήμερα 2 συμμετοχές στα Κορυφαίο Εθνικό Πρωτάθλημα:
*Πρωτάθλημα Ελλάδας χειροσφαίρισης ανδρών (2): 2006-07, 2007-08

### Ιστορικό τμήματος
Το ανδρικό τμήμα χειροσφαίρισης του Ηλυσιακού ξεκίνησε τις δραστηριότητές του το 1982. Την πρώτη εκείνη χρονιά εντάχθηκε στο Πρωτάθλημα Αθηνών, ωστόσο δεν διέθετε έδρα αφού στο κλειστό γήπεδο Ιλισίων δεν είχαν ολοκληρωθεί οι απαιτούμενες εργασίες. Η ομάδα ήταν κυρίως φιλοξενούμενη στο ανοιχτό Βύρωνα, ενώ πραγματοποιούσε προπονήσεις στην Πανεπιστημιούπολη Ζωγράφου. Η αγωνιστική περίοδος 1984-85 ολοκληρώθηκε με την κατάκτηση της 2ης θέσης του τοπικού πρωταθλήματος, με αποτέλεσμα την άνοδο του συλλόγου στη Β' Εθνική Κατηγορία. Για δύο περιόδους φιλοξενήθηκε στη Β' Εθνική Κατηγορία, στην οποία επέστρεψε και το καλοκαίρι του 1988 μετά την απουσία ενός έτους. Από το 1988 έως το 1991 ο σύλλογος παρέμεινε σταθερά στη Β' Εθνική, ωστόσο η κακή πορεία του την περίοδο 1990-91 τον έριξε στο τοπικό πρωτάθλημα.

Σε εθνικό επίπεδο και συγκεκριμένα στη Γ' Κατηγορία επανήλθε κατά την περίοδο 1994-95 της οποίας μάλιστα κατέκτησε και το πρωτάθλημα. Κατά την περίοδο 1995-96 προσχώρησαν στην ομάδα οι παίκτες της ομάδας χειροσφαίρισης των εμποροϋπάλληλων (που αποτελούσαν την πρώην ομάδα του Παναθηναϊκού). Η πορεία της ομάδας ήταν εξαιρετική και τερμάτισε στη 2η θέση, κερδίζοντας την άνοδο στην Α2. Εκεί παρέμεινε για έξι περιόδους, μέχρι και την 2001-02 οπότε και αντιμετώπισε μεγάλες οικονομικές δυσκολίες. Η λήξη της περιόδου βρήκε τον Ηλυσιακό στη Β' Εθνική. Το 2004-05 η ομάδα κατέκτησε την 3η θέση του πρωταθλήματος και επειδή τη χρονιά αυτή δημιουργήθηκε η Α2 κατηγορία με 2 ομίλους (βορρά και νότου) η ομάδα εισήλθε σε αυτούς.

Το 2005-06 με μια εξαιρετική παρουσία κατέκτησε το σπουδαιότερο πρωτάθλημα τις ιστορίας της και ταυτόχρονα την άνοδο της στην κορυφαία κατηγορία (Α1) της ελληνικής χειροσφαίρισης. Τη χρονιά οπότε και αγωνίστηκε στην Α1 (2006-07) αντιμετώπισε πολλά διοικητικά και οικονομικά προβλήματα. Η επόμενη υπήρξε ακόμη χειρότερη, καθώς λόγω απουσίας της από δύο συνεχείς αγώνες μηδενίστηκε και υποβιβάστηκε μετά από απόφαση αθλητικού δικαστή. Οι δε παίκτες έμειναν απλήρωτοι και χωρίς περαιτέρω ενημέρωση με αποτέλεσμα την ουσιαστική διάλυση του συλλόγου, ο οποίος κατά την αγωνιστική περίοδο 2009-10 δεν θα αγωνιστεί σε κάποια από τις εθνικές κατηγορίες.

Το 2011 ωστόσο,ο Κώστας Χαιρεκάκης,ο Σπύρος Αλιζιώτης και ο Γιώργος Βερβερίδης επαναλειτουργούν τον αντρικό τμήμα το οποίο την περίοδο 2011-12 αγωνίζεται στην. Α’ Αθηνών και ανεβαίνει στην Β εθνική. Μέχρι το 2019 η ομάδα αγωνίζεται στην Β εθνική. Το 2019 έρχεται η άνοδος και η επιστροφή του Ηλυσιακού στην Α2 εθνική ανδρών όπου αγωνίστηκε μέχρι το 2022.Τη σαιζόν 2023-2024 στον 1ο όμιλο της Β´ εθνικής σε σύνολο ομάδων έντεκα ,κατάφερε να κατακτήσει την πρώτη θέση και το πρωτάθλημα, εξασφαλίζοντας  την άνοδο στην Α2,με ρεκόρ 17 νίκες,2 ήττες και μια ισοπαλία. 

## Τμήμα Υδατοσφαίρισης
thumb|Το λογότυπο του τμήματος υδατοσφαίρισης του Ηλυσιακού Α.Ο..
*Το ανδρικό τμήμα υδατοσφαίρισης του Ηλυσιακού έχει 7 Συμμετοχές στην Α1 Εθνική.
*Το γυναικείο τμήμα υδατοσφαίρισης του Ηλυσιακού έχει 5 Συμμετοχές στην Α1 Εθνική.
### Ιστορικό τμήματος ανδρών
Το ανδρικό τμήμα υδατοσφαίρισης του Ηλυσιακού ιδρύθηκε το 1981, συμμετέχοντας στην Γ' Εθνική Κατηγορία. Την περίοδο 1982–83 πραγματοποίησε την πρώτη του συμμετοχή στη Β' Εθνική Κατηγορία. Ωστόσο είχε την ατυχία να πέσει στην αναδιάρθρωση των τότε κατηγοριών και δεν κατάφερε να γλυτώσει τον υποβιβασμό. Την επόμενη περίοδο η ομάδα χτίστηκε από την αρχή και τελικά κατέκτησε το Πρωτάθλημα της Γ' Εθνικής, αήττητη, με 8 νίκες σε ισάριθμα παιχνίδια, όλα σε ουδέτερη έδρα.

Την αγωνιστική περίοδο 1986–87, η ομάδα αγωνίζεται στην Α2 Κατηγορία, που προέκυψε από νέα αναδιοργάνωση των κατηγοριών. Για δύο περιόδους, 1987–88 και 1988–89, ο Ηλυσιακός τερμάτισε στην 2η θέση της Α2, χωρίς να καταφέρει να κερδίσει την άνοδο σε αγώνες μπαράζ. Η περίοδος 1989–90 αποτελεί ορόσημο στην ιστορία της ομάδας. Στην κανονική περίοδο η ομάδα τερμάτισε στην 3η θέση, αγωνιζόμενη σε μπαράζ για 3η συνεχόμενη χρονιά, όπου αντιμετώπισε την ομάδα του Ν.Ο. Χανίων. Μετά από νικηφόρο αγώνα τον Ιούνιο του 1990, κέρδισε την πολυπόθητη άνοδο στη μεγάλη κατηγορία από την οποία όμως υποβιβάστηκε αμέσως. Τα αποτελέσματα της πρεμιέρας του Ηλυσιακού στην κορυφαία κατηγορία υπήρξαν απογοητευτικά. Με μόλις δύο βαθμούς συγκομιδή υποβιβάστηκε στην Α2. Η χρονιά, όμως, σηματοδότησε επίσης την μεγαλύτερη επιτυχία της ομάδας σε επίπεδο υποδομών, με την κατάκτηση του Πρωταθλήματος Εφήβων για αγόρια γεννημένα το 1975 και νεότερα. Επανήλθε όμως στην Α1 το 1994–95 με το θρύλο του αθλήματος, Αντώνη Αρώνη και 1995–96 και μετά από απουσία το 1996–97, επανήλθε το 1997–98 για να κάτσει στα σαλόνια της μέχρι και τη σεζόν 1999–00. Το 2022–23 επανήλθε μετά από απουσία 22 ετών στην Α1. Κάποιες αξιοσημείωτες νίκες του Ηλυσιακού είναι το 8–10 στην έδρα του Παναθηναϊκού, το 1990–91, το 12–12 στη Πάτρα το 1994–95 απέναντι στον κυπελλούχο εκείνη τη χρονιά και πολύ ισχυρό τη δεκαετία του '90, Ναυτικό Όμιλο Πατρών, τα «διπλά» με 8–10 το 1997–98 κόντρα στη πρωταθλήτρια Ελλάδος και κυπελλούχο Ευρώπης, Βουλιαγμένη, και τη παραδοσιακή ομάδα της Γλυφάδας, ενώ το 1998–99 (28/11/1998) επικράτησε στο Ιλίσιο κολυμβητήριο με 9–8 του πρωταθλητή Ολυμπιακού.  

Από τον Ηλυσιακό αναδείχθηκε ο πιο πετυχημένος σε αριθμό τροπαίων Έλληνας πολίστας όλων των εποχών, Θοδωρής Χατζηθεοδώρου ενώ ο Ηλυσιακός ήταν η ομάδα που έφερε στην Ελλάδα το 1998, τον Πέτρε Σάντα.  

;Συμμετοχές (1986—τώρα)

### Ιστορικό τμήματος γυναικών
Την περίοδο 1996–97 το γυναικείο τμήμα του Ηλυσιακού κατατάχθηκε τρίτο στο βαθμολογικό πίνακα της Β' Εθνικής, διεκδικώντας επιτυχώς την άνοδο σε αγώνα μπαράζ. Την περίοδο 1997–98 η Α' Εθνική Κατηγορία χωρίστηκε σε δύο ομίλους, οι οποίοι από τη νέα περίοδο επρόκειτο να αποτελέσουν τις κατηγορίες Α1 και Α2. Η ομάδα του Ηλυσιακού πέτυχε να κερδίσει μία θέση στην Α2 κατηγορία της επόμενης αγωνιστικής περιόδου. Την περίοδο 1998–99 ο σύλλογος κατέλαβε τη δεύτερη θέση της τελικής κατάταξης, χωρίς ωστόσο να σταθεί δυνατή η συμμετοχή της στην κορυφαία κατηγορία το επόμενο έτος. Το ίδιο αποτέλεσμα έλαβε χώρα και τις δύο επόμενες χρονιές, όπου ίσχυσε νέο σύστημα διεξαγωγής των αγώνων.

Το 2002–03 αποτέλεσε άτυχη χρονιά για το σύλλογο, που αντιμετώπισε πολλά διοικητικά αλλά και αγωνιστικά προβλήματα με αποτέλεσμα να μην λάβει μέρος στο πρωτάθλημα της Α2 και να υποβιβαστεί στη Β' Εθνική. Το 2005–06 οι πολίστριες του Ηλυσιακού πάλεψαν και κατάφεραν να κερδίσουν την άνοδο στην Α2, τερματίζοντας στη 2η θέση της βαθμολογίας.

## Τμήμα Κολύμβησης
### Ιστορικό τμήματος
Το κολυμβητικό τμήμα του Ηλυσιακού ξεκίνησε τις δραστηριότητές του το 1977, όταν ολοκληρώθηκε η κατασκευή του κολυμβητηρίου του. Μέχρι σήμερα πάνω από 70 αθλητές του έχουν συμμετάσχει σε Εθνική Ομάδα και έχουν πετύχει πανελλήνια επίδοση σε πάνω από 45 αγωνίσματα.

Το 1980 η Ντία Καζάκη γίνεται η πρώτη αθλήτρια του ομίλου που κατακτά πρώτη πανελλήνια νίκη και καταρρίπτει πανελλήνια επίδοση (200 πρόσθια). Η Ντόρα Γαβριήλ κατέχει 15 Πανελλήνιες νίκες γυναικών και ηλικιών, ενώ ο Μανώλης Γεωργιάδης την περίοδο 1982–1986 καταρρίπτει πανελλήνιες επιδόσεις σε 15 αγωνίσματα. Οι διακρίσεις των κολυμβητών του Ηλυσιακού επεκτάθηκαν και στον διεθνή χώρο με συμμετοχές σε μεγάλες διοργανώσεις. Ο πρώτος αθλητής του που συμμετείχε σε Ολυμπιάδα είναι ο Θόδωρος Γκρινιαζάκης που ήταν και 1ος Βαλκανιονίκης Ανδρών το 1988 και 1990, έχει διακριθεί σε Μεσογειακούς και Πανευρωπαϊκούς Νέων και έχει λάβει μέρος σε Παγκόσμιο Πρωτάθλημα και στην Ολυμπιάδα της Σεούλ το 1988.

Ο Ιωάννης Δρυμωνάκος σε ηλικία μόλις 16 χρόνων έλαβε μέρος στην Ολυμπιάδα του Σίδνευ (2000), κατακτώντας παράλληλα και την 1η θέση στους Βαλκανικούς Ανδρών του ίδιου έτους.

## Παραπομπές


## Εξωτερικοί σύνδεσμοι
* Ηλυσιακός Α.Ο., επίσημος ιστότοπος.
* 

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι ξιφασκίας
Κατηγορία:Ελληνικοί σύλλογοι τοξοβολίας
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1927